Megkérdezte-e már tőled kínai barátod:
"Mi az állatövi jegyed?"
Nehogy azt hidd, hogy csak csevegni akar.
Ha azt válaszolod: "Majom vagyok",
azonnal tudni fogja,
hogy 24, 36, 48 vagy 60 éves vagy.
(Nevetés)
Az állatövi jegyedre rákérdezés egyben udvarias érdeklődés az életkorodról.
Ha megtudja az állatövi jegyedet, rögtön értékel is.
Véleményt alkot a szerencsédről vagy balszerencsédről,
személyiségedről, pályafutásodról,
és arról, hogy mi vár rád az adott évben.
Ha közlöd a magad és partnered állatövi jegyét,
elképzeli a magánéletedet.
Talán nem hiszel a kínai állatövben.
A világ mintegy negyede azonban a befolyása alatt van,
s bölcsen tennéd, ha megismerkednél vele.
Tehát, pontosan mi a kínai állatöv??
A legtöbb nyugati ember a görög–római állatövre gondol,
amelyben a jegyeket 12 hónapra osztották.
A kínai állatöv ettől eltérő.
Ez egy-egy állattal jelölt 12 éves ciklus,
amely a patkánnyal kezdődik, és a disznóval ér véget,
s nincs kapcsolata a csillagok állásával.
Ha pl. 1975-ben születtél, akkor nyúl vagy.
Látod ott az állatövi jegyedet?
Kínai őseink nagyon bonyolult elméletet alkottak,
amely a jin-jangon, az öt elemen és a 12 állatövi jegyen alapul.
Több ezer év alatt
ez a népi kultúra befolyásolta az emberek főbb döntéseit,
pl. a névadást, házasságot, szülést és az egymással való kapcsolatukat.
Néhány összefüggés egészen lenyűgöző.
A kínaiak hiszik, hogy egyes állatok szerencsésebbek, mint mások.
Ezért a szülők kiválasztják a gyermekük születési évét,
mert hisznek benne, hogy az állatok helyes kombinációja
a család jólétét eredményezheti.
Szintén az állatövi jegyre hivatkozunk, amikor romantikus kapcsolatokba kezdünk.
Disznó vagyok; tökéletes a románcom tigrisekkel, kecskékkel és nyulakkal.
A kínaiak hisznek benne, hogy egyes állatok egymás ősellenségei.
Disznóként vigyáznom kell a kígyóval.
Jelentkezzenek a kígyók!
Beszélgessünk később.
(Nevetés)
Hiszünk benne, hogy egyes állatok szerencsésebbek, mint mások,
ilyen például a sárkány.
A nyugati hagyománytól eltérően,
a kínai sárkány a hatalom, a kitartás és a gazdagság szimbóluma.
Mindenki álma, hogy legyen egy "sárkánygyermeke".
Jack Ma szülei biztosan nagyon büszkék.
És nem ők az egyetlenek.
2012-ben, a sárkány évében,
a születésszám Kínában, Hongkongban és Tajvanon
öt százalékkal nőtt.
Ez plusz egymillió újszülöttet jelent.
A fiú újszülöttek iránti hagyományos előszeretet miatt
a fiú-lány arány az évben 120:100 volt.
Amikor azok a "sárkányfiúk" felnőnek,
sokkal erősebb versennyel szembesülnek a szerelemben és a munkaerőpiacon.
A BBC és a kínai kormány sajtóközleménye szerint
2015 januárjában rekordot döntött a császármetszések száma.
Miért?
Ez volt a ló évének utolsó hónapja.
Ez nem a lovak szeretete miatt történt,
hanem mert megpróbálták elkerülni a szerencsétlen "kecskebabák" születését.
(Nevetés)
Ám kecskeként ne érezd rosszul magadat.
Ők mind "kecskebabák".
Szerintem nem vesztesek.
(Nevetés)
A tigris is a nemkívánatos állatok egyike,
a változékony temperamentuma miatt.
Számos kínai régió születésszáma mutatott éles csökkenést
azokban az években.
Talán el kéne gondolkozni az állatövi jegy összefüggéseinek fonákján is,
mert azokat a tigris- és kecskebabákat majd sokkal kisebb verseny várja.
Talán ők az igazán szerencsések.
Utánanéztem, ki a Forbes szerint a világ 300 leggazdagabb embere.
Érdekes,
hogy a két legkevésbé kívánatos állat,
a kecske és tigris áll a grafikon élén,
előrébb még a sárkánynál is.
Tehát, talán meg kellene fontolnunk,
lehet, hogy a kisebb verseny jobb.
Egy utolsó, de érdekes részlet:
sok kínai hozza meg befektetési döntéseit
állatövi jegyek alapján.
Bár az állatövi jegyet övező hit és hagyomány
több ezer éves,
a főbb döntésekhez segítségül hívása
nem volt jellemző az utóbbi néhány évtizedig.
Az őseinket nagyon lekötötte a szegénység, aszály,
éhínség, lázadás, betegség és polgárháborúk túlélése.
Végezetül: a kínaiak ráérnek, elég gazdagok, és megvan a technológiájuk
megalkotni azt az ideális életet, amelyre mindig vágytak.
Az 1,3 milliárd ember közös döntése
gazdasági változást eredményezett, és keresletet támasztott minden iránt,
az egészségügytől és oktatástól kezdve az ingatlanon át a fogyasztási javakig.
Amilyen fontos szerepet játszik Kína a világgazdaságban és a geopolitikában,
az állatövi jegyek alapján hozott döntések és más kínai hagyományok
végül az egész világra befolyással bírnak.
Vannak köztünk majmok?
2016 a majom éve.
A majmok okosak, kíváncsiak, kreatívak és pajkosak.
Köszönöm.
(Taps)